טנגו השטן

טנגו השטן (בהונגרית: Sátántangó) הוא רומן פוסט-מודרני פרי עטו של הסופר ההונגרי לאסלו קרסנהורקאי, חתן פרס נובל לספרות לשנת 2025. זהו רומן הביכורים של קרסנהורקאי, שהקנה לו מקום כאחד מגדולי הסופרים בהונגרית. הרומן זכה לעיבוד קולנועי שיצא לאקרנים ב-1994 () בבימויו של בלה טאר. הרומן תורגם לעברית בידי רמי סערי וראה אור ב-2025 בהוצאת בבל.

 מבנה 
הרומן מורכב מתריסר פרקים אשר תואמים למחול הטנגו – שישה צעדים קדימה ושישה צעדים אחורה. שמות הפרקים בשפת המקור ובתרגום לאנגלית הם:

+שם הפרק בתרגום לאנגליתשם הפרק בהונגריתNews of Their ComingA hír, hogy jönnekIWe Are ResurrectedFeltámadunkIITo Know SomethingValamit tudniIIIThe Work of the Spider IA pók dolga IIVUnravelingFelfeslőkVThe Work of the Spider II [The Devil's Tit, Satantango]A pók dolga II [Ördögcsecs, sátántangó]VIIrimiás Makes A SpeechIrimiás beszédet mondVIThe Distance, As SeenA távlat, ha szembőlVHeavenly Vision? Hallucination?Mennybe menni? Lázálmodni?IVThe Distance, as Approached from the Other SideA távlat, ha hátulrólIIINothing but Work and WorriesCsak a gond, a munkaIIThe Circle ClosesA kör bezárulI

 עלילה 
עלילת הרומן מתרחשת בכפר קטן, חסר שם ושכוח-אל בהונגריה. לפנים היה המקום מושבה חקלאית שיתופית, אך מאז כשל הקולקטיב וננטש בידי הרשויות, וכעת בתיו מטים לנפול וכל שביב של תקווה אבד כליל. ימיה הטובים של המושבה כבר מאחוריה, ומי שהיה יכול לעזוב כבר עזב. הכפר מיושב בידי אנשים תמהוניים ומיואשים – איכרים חסרי תקנה מכלים את זמנם בניסיון להונות זה את זה ביד קשה; רופא הכפר מבושם כדרך קבע ותר אחר שכניו בכפייתיות; נשים צעירות מנסות למכור את גופן בטחנת קמח חָרֵבה; ילדה לוקה בנפשה מנסה להרוג את החתול שלה ללא הועיל. בסיום הפרק הראשון, נפוצה שמועה בקרב התושבים בדבר בואם של שתי דמויות מסתוריות רבות־עוצמה – אירימיאס, ספק נביא וספק שרלטן, ושולייתו פטרינה. אירימיאס חי בכפר לפני שנים רבות ונחשב מאז כמת, ומרבית הדמויות תולות בו תקוות ומייחלות שיושיע אותם. העלילה נעה בין התככים והשנאות, החטאים והבגידות של תושבי הכפר, המתלבטים אם להישאר או לעזוב, כל עת שגשמי הסתיו ניתכים בארץ ללא מעצורים.

 סגנון 
ההתרחשויות ברומן מוצגות מכמה זוויות שונות, כאשר העלילה נעה קדימה ואחורנית. כל פרק כתוב כרצף מילים מתמשך ללא חלוקה משנית לפסקאות, עם משפטים גמלוניים המשתרכים לאורך שורות טקסט רבות:

הרומן נכתב בסגנון מודרניסטי ביותר, וניתן להבחין בהשפעתם של סופרים מן המאה ה-20 על קרנסהורקאי. כתב עיתון "הגרדיאן" תאו טייט (Theo Tait) מצביע על ההשראה שדלה מחבר הרומן מהסופר והמחזאי האירי סמואל בקט בעיצוב דמויותיהם של אירימיאס ופטרינה. בנוסף, האמירה המופיעה בראש הרומן ("In that case, I'll miss the thing by waiting"), אשר נחתמת בייחוס העלום "פ.ק.", למעשה לקוחה מהפרק השמיני של הרומן "הטירה" מאת הסופר היהודי פרנץ קפקא. בדומה לכתביו של קפקא, מצייר קרנסהורקאי בספרו אלגוריה עגומה לחיים תחת שלטון דורסני ומדכא. הרומן ראה אור ב-1985, עת שבהונגריה עדיין אחז הממשל קומוניסטי במוסרות השלטון, ועלילת הרומן מרמזת על ניסיונה הכושל של הקולקטיביזציה החקלאית במולדתו של המחבר.

 קבלה 
עם יציאתו לאור ב-1985, עורר הרומן סנסציה ספרותית בהונגריה וזכה לאהדת המבקרים. הרומן תורגם לשפות רבות, בהן אנגלית, צרפתית, גרמנית, שוודית ועברית. הרומן זכה בפרס בוקר הבין-לאומי לשנת 2015.

לדברי מבקר הספרות מוטי פוגל, "טנגו השטן" הוא .

 עיבוד לסרט 

ב-1994 יצא לאקרנים עיבוד קולנועי לרומן מאת הבמאי בלה טאר, בן ארצו של קרסנהורקאי. הסרט אורך כ-450 דקות (מעל שבע שעות) והקרנתו על המסך הגדול היא מאורע נדיר.

 לקריאה נוספת 

 לאסלו קרסנהורקאי, טנגו השטן, הוצאת בבל, 2025 

 קישורים חיצוניים 




 ביאורים 

 הערות שוליים 

קטגוריה:ספרות הונגרית
קטגוריה:ספרי 1985
קטגוריה:רומנים (סוגה ספרותית)
קטגוריה:ספרי הוצאת בבל